তিনি অনেকটা ক্ষোভ, দুঃখ আর হতাশার সুরে বলেন, যুদ্ধ পরবর্তী সময়ে অনেকে যুদ্ধে প্রত্যক্ষ-পরোক্ষ অংশগ্রহণ না করেও ৫০ টাকার বিনিময়ে মুক্তিযোদ্ধা সার্টিফিকেট নিয়েছেন। এমনকী অনেক যুদ্ধাপরাধীও মুক্তিযোদ্ধা হিসেবে অন্তর্ভুক্ত হয়েছে অবলীলায়। বর্তমানে প্রধানমন্ত্রী শেখ হাসিনা যে পদক্ষেপ নিয়েছেন তার জন্য কৃতজ্ঞতা জানাই। মুক্তিযোদ্ধাদের জন্য প্রতিমাসে ১০ হাজার টাকা করে ভাতা দিচ্ছেন, তাদের সন্তাদের বিভিন্ন সুযোগ সুবিধা দিচ্ছেন। অনলাইনে আবেদনের মাধ্যমে প্রকৃত মুক্তিযোদ্ধা যাচাইয়ের জন্য আবেদনের মাধ্যমে পদক্ষেপ নিয়েছেন প্রকৃত মুক্তিযোদ্ধাদের মাধ্যমে, নিঃসন্দেহে এটি একটি ভালো উদ্যোগ। তবে স্থানীয় সাংসদ, রাজনীতিবিদ, জনপ্রতিনিধিদের খবরদারিত্বমূলক ভূমিকা প্রকৃত মুক্তিযোদ্ধাদের নিবন্ধিত হতে নিরুসাহিত করবে। তিনি বলেন, রাজনীতিকরা টাকার বিনিময়ে অনেক অমুক্তিযোদ্ধাদেরও মুক্তিযোদ্ধা বানিয়েছে। আবার কিছু রাজনীতিবিদরা এই মুক্তিযুদ্ধের ইতিহাসকে নিজেদের স্বার্থ হাসিলের হাতিয়ার হিসেবে ব্যবহার করে কলঙ্কৃত করেছে।